Hochschule für Musik Freiburg

D Hochschuel fir Musik Friburg (dt. Hochschule für Musik Freiburg) isch e vum Land Bade-Wirtteberg draiti Hochschuel fir d wisseschaftlig Forschung un kinschtlerisch und pädagogisch Uusbildung im Beriich Musik. Gschicht Scho sitter anne 1898 het s d Friburg e Musikhochschule gee mit em Friburger Musik-Konservatorium. Di hitig Hochschuel fir Musik isch anne 1946 zerscht als städtischi Iirichtung unter de Laitung vum Gustav Scheck grindet wore. Zwai Johr speter isch si in d Dregerschaft vum Land Bade iwergange. Ihri riimlig Grundlag sin zwai intakti Altstadthiiser gsii in dr Friburger Innestadt, wu fascht ganz zerstert gsii isch. Unter dr Studierende sin e Huffe speter renommierti Musiker gsii wie zem Byschpel de Fritz Wunderlich. Glehrt hän do vil großi Inschtrumentalsolischte un Pädagoge, u. a. de Harald Genzmer, d Aurèle Nicolet, de Ulrich Koch, dr Wolfgang Marschner, de Ludwig Doerr, de Carl Seemann, de Erich un d Elma Doflein, d Edith Picht-Axenfeld un de James Avery. 1954 het dr Wolfgang Fortner an dr Hochschuel s Inschtitut fir Neii Musik grindet, wu dertemol Pionierarbet glaischtet het un mit em elektronische Experimentalstudio vu de Heinrich-Strobel-Stiftung im Friburger Huus vum Sidweschtfunk (SWF) (hite Sidweschtrundfunk) zämmeschafft. Am Aafang isch d Hochschuel iwer vil Gebei im gsamte Stadtgebiet verdailt gsii, anne 1983 isch si in e aige Neibau iizoge. Sit em Spotjohr 2005 git s im nei grindete „Friburger Inschtitut fir Musikermedizin“ e Zämmearbet mit em Universitätsklinikum Friburg go de Zämmehang vu Musiziere un Gsundhait z erforsche. Internationali Partnerschafte git s zue de Musikhochschuele z Odessa, Rochster (USA), Warschau, Sydney un Kyoto. Bekannti Dozente un Studente James Avery Ludwig Doerr Elma Doflein Erich Doflein Lukas Fels Herbert Froitzheim Hortense von Gelmini Harald Genzmer Gottfried von der Goltz Stanislav Heller Robert Hill Ernst Horn Klaus Huber Bertold Hummel Ulrich Koch Dieter Klöcker Argyris Kounadis Rainer Kussmaul Vitalij Margulis Wolfgang Marschner Gerbert Mutter Miriam Nastasi Adalbert Nauber Fritz Neumeyer Aurèle Nicolet Rüdiger Nolte Edith Picht-Axenfeld Anthony Plog Wolfgang Rihm Wolfgang Rom Gustav Scheck Hans Ludwig Schilling Karl-August Schirmer Alexander Schulin Carl Seemann Tibor Szász Carl Ueter Jörg Widmann Christoph Wolff Fritz Wunderlich Hans Zender Rektore Gustav Schenk (1946–1964) Carl Seemann (1964-1974) Lars Ulrich Abraham (1974–1980) Johann Georg Schaarschmidt (1980–1996) Mirjam Nastasi (1996–2006) Rüdiger Nolte (2006–2017) Ludwig Holtmeier (sit 2017) Studiegäng Sit em Wintersemeschter 2006/07 het d Hochschule als aini vu de ditsche Musikhochschuele de Großdail vu ihre Studiegäng uf s europawit vorgsehne Bachelor/Master-Syschtem um. Di derzitige Studiegäng „Diplommusiklehrer“ un „Kinschtlerischi Uusbildung“ were dodemit mit de Zitt abglest vu me integrierte BA/MA-Studiegang. Bachelor/Masterstudium Diplom/Kinschtlerischi Uusbildung Diplom/Musiklehrer Schuelmusik Master of music Master of performance Master contemporary music performance Advanced studies diploma Soloist diploma Ufbaustudium Kilchemusik A Promotione D Hochschuel isch organisatorisch in fimf Inschtitut glidert, e Inschtitut fir Neii Musik, ais fir Musiktheater, ais fir Historischi Uffiehrungspraxis, s Friburger Inschtitut fir Musikermedizin un d Friburger Akademi fir d Begabteferderung. Fueßnote Weblink Homepage vu dr Musikhochschuel Friburg